Styremøte 19.11.13

Saksliste:

Sak 2/2013. Referatsak: Drift. Regnskap og revisor.

Sak 4/2013. Referatsak: Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.

Sak 6/2013 Medlemsverving: Reklameannonse fra Dinamo
Foreningen har gjennom private kontakter fått lovnad fra Dinamo om gratis støtte til en liten reklamekampanje på papir. Videre har de sagt seg villige til å utvide dette til en reklamefilm som kan brukes på reklamefrie dager. Vi har fått fire forslag til annonser, og de jobber med å få gode tilbud fra aviser om innrykk.

Sak 7/2013. Referatsak: Kvinnenettverk

Sak. 8/2013. Referatsak: Markedsavdeling

Sak 10/2013. Referatsak: Forskningfinansiering

Sak 17/2013. Referatsak: HM Kong Harald

Sak 18/2013. Orienteringssak: Likemannskurs. Hvordan bør vi organisere likemannstjenesten vår?

Sak 21/2013 Referatsak: Administrativ støtte

Sak 22/2013 Orienteringssak: Tilknytning til paraplyorganisasjon, kontaktmøte. Jeg har tatt kontakt med PROFO om en av dem kunne ha deltatt under denne saken for å dele sine erfaringer med oss – de er medlemmer i begge organisasjoner. Nils Sjøholt stiller.

Sak 23/2013 Telefon til foreningen
Jeg har vært i kontakt med NetCom, Telenor og Ventelo, de siste fikk meget godt skussmål fra en annen pasientforening. NetCom og Telenor sine tilbud er tilgjengelig fra websidene deres. Ventelos tilbud ligger som vedlegg til eposten: Tilbudsbrev og Ventelo Hovedavtale. De to «store» hadde salgsrepresentanter som hadde problemer med å omsette våre behov til deres produkter, mens Ventelo-selgeren fort og greit skjønte hva vi trengte og forklarte hva som skjedde sånn og slik, hvis vi ønsket det og det.Ventelo har søkt opp mulige telefonnumre til oss: 47463800, 48867900, 99094300 og 47489600. I tillegg kan vi få fem-sifrede numre fra 25000 kr og oppover.

Sak 24/2013 Rammer for neste års aktiviteter

Referat styremøte 19.11.13

Tilstede: Stine Buan, Arve Lundgreen, Nils Nerdalen, Ranveig Røtterud

Referatsakene 2, 4, 7, 8, 10 og 17 ble ikke behandlet.

**Sak 6/2013 Medlemsverving: Reklameannonse fra Dinamo**

Skisser og budsjett ble diskutert. Det er viktig at innrykket ikke kommer altfor nær jul.
Vedtak: Styret foretrekker annonseforslag nr 2, toalettskåla med rødt innhold. Logo og evt. andre detaljer må inn. Foreningen kan bruke inntil 100 000 til sammen på disse markedsføringstiltakene, altså annonse og reklamefilm. Saken avsluttes.

Vedlegg: Blærekreft, skisser

**Sak 18/2013. Orienteringssak: Likemannskurs**

Det avholdte likemannskurset i Hurdal sist helg har av deltagerne blitt betegnet som vellykket. Det inneholdt, som vanlig er på slike kurs, en del referater fra deltagernes egne opplevelser med sykdommen Videre fikk deltakerne en klargjøring av likemannsrollen ut fra Eva Bucshmanns foredrag på lørdag formiddag og bevisstgjøring av den enkelte gjennom gruppearbeid. Dette ble innledet med et foredrag om kommunikasjon lånt fra Prostatakreftforeningen. Ved oppsummeringen søndag ble det snakket litt om hvordan foreningens likemannstjeneste burde utformes, og det var enighet om å ikke ha altfor høye ambisjoner nå i starten, men fortsette på omtrent samme vis som hittil. Det ble foreslått å opprette et likemannsutvalg bestående av leder (Stine Buan), kontaktperson (Ranveig Røtterud) og den mest erfarne likemannen blant oss (Steinar Hjemås).

Vedtak: Styret tiltrer forslaget og gir Likemannsutvalget i oppdrag å utforme likemannstjenesten innenfor foreningens ressursrammer. Saken avsluttes.

**Sak 22/2013 Orienteringssak: Tilknytning til paraplyorganisasjon, forberedelse til kontaktmøte**

Lenker: <http://www.ffo.no/no/Medlemsorganisasjoner/>

<https://kreftforeningen.no/vare-tilbud/pasientforeninger/>

Nestleder Nils Petter Sjøholt i PROFO deltok og fortalte om PROFOs erfaringer som medlem av begge organisasjoner. De var gjennomgående gode, men med noen tankekors som man bør være oppmerksom på. Mange ting ble diskutert og spurt om og luftet og besvart, og styret er innstilt på å ha gode og informative møter med begge organisasjoner og deretter tenke nøye gjennom hvilke skritt som bør tas videre.

Vedlegg: Samarbeidsavtale mellom Kreftforeningen og pasientforening (eksempel)

**Sak 23/2013 Telefon til foreningen**

Tilbud fra NetCom, Telenor og Ventelo ble kort diskutert. Sistnevnte fremstår som den mest interessante telefontjenesttilbyderen. Videre ble det diskutert om vi skal betale 25000 for å få et lettfattelig 5-sifret telefonnummer, om det finnes gode 5-sifrede numre til 6000 eller om vi skal velge et 8-sifret. Vi var også usikre på om dette er et årlig gebyr eller en engangsutgift. Styret var enige om at dersom 25000 er en årlig avgift, blir dette en kostnad som de stiller seg tvilende til nytten av, mens et engangsbeløp kan forsvares. Dette må avklares.

Vedtak: Blærekreftforeningen inngår avtale med Ventelo om et mobilabonnement på et ubundet telefonapparat. Stine gjennomgår Post- og teletilsynets regler og priser for tildeling av korte telefonnumre i morgen og tar en beslutning. Dersom vi avstår fra et femsifret nummer prøver vi å få det 8-sifrede 47489600 hvis mulig.

Vedlegg: Tilbudsbrev Ventelo

Ventelo Hovedavtale Blærekreftforeningen

**Sak 24/2013. Rammer for neste års aktiviteter**

Saken ble kort diskutert.

Vedtak: Neste års landsmøte holdes om mulig på Haraldvangen siste helga i mars. Styret avventer forslag fra ressurspersoner om hvordan Blærekreftdagen i mai kan eller bør markeres.

Maura 20.11 2013,

Ranveig Røtterud

referent.